Euroopa Liidu Teataja L 116 , 03/05/2002 Lk 0058 - 0059



Komisjoni otsus, 25. aprill 2002, millega muudetakse otsust 94/278/EÜ seoses mee impordiga (teatavaks tehtud numbri K(2002) 1523 all) (EMPs kohaldatav tekst) (2002/337/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa 1. punktis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud otsusega 1999/724/EÜ, [2] eriti selle artikli 10 lõike 2 punkti a, ning arvestades järgmist: (1) Komisjoni 18. märtsi 1994. aasta otsuses 94/278/EÜ (millega koostatakse loetelu kolmandate riikide kohta, millest liikmesriigid lubavad importida teatavaid nõukogu direktiivis 92/118/EMÜ3 käsitletud tooteid, viimati muudetud otsusega 2001/700/EÜ [3]) määratletakse, millistest kolmandatest riikidest lubavad liikmesriigid mett importida. (2) Tansaania on esitanud komisjonile vajalikud tagatised seoses nõukogu 29. aprilli 1996. aasta direktiiviga 96/23/EÜ (millega nähakse ette teatavate ainete ja nende jääkide kontrollimise meetmed elusloomades ja loomsetes saadustes ning tunnistatakse kehtetuks direktiivid 85/358/EMÜ ja 86/469/EMÜ ja otsused 89/187/EMÜ ja 91/664/EMÜ) [4] hõlmatud jääkide ja saasteainete kontrollimisega ning talle anti ajutine heakskiit komisjoni 8. veebruari 2000. aasta otsusega 2000/159/EÜ komandate riikide ainejääke käsitlevate kavade ajutise tunnustamise kohta vastavalt nõukogu direktiivile 96/23/EÜ, [5]viimati muudetud otsusega 336/2002/EÜ [6]. Tansaania tuleks seetõttu lisada otsuse 94/278/EÜ lisas esitatud loetellu. (3) Hiinast imporditud loomse päritoluga toodete suhtes võetavaid teatavaid kaitsemeetmeid käsitleva komisjoni 30. jaanuari 2002. aasta otsuse 2002/69/EÜ [7] tulemusel tuleks Hiina otsuse 94/278/EÜ lisas esitatud loetelust välja jätta. (4) Seepärast tuleks vastavalt muuta otsust 94/278/EÜ. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/278/EÜ lisa asendatakse käesoleva otsuse lisa tekstiga: Artikkel 2 Käesolev otsus on adresseeritud liikmesriikidele. Brüssel, 25. aprill 2002 Komisjoni nimel komisjoni liige David Byrne [1] EÜT L 62, 15.3.1993, lk 49. [2] EÜT L 290, 12.11.1999, lk 32. [3] EÜT L 120, 11.5.1994, lk 44. [4] EÜT L 256, 25.9.2001, lk 14. [5] EÜT L 125, 23.5.1996, lk 10. [6] EÜT L 51, 24.2.2000, lk 30. [7] EÜT L 116, 3.5.2002, lk 51. -------------------------------------------------- LISA Otsuse 94/278/EÜ lisa XIV osa asendatakse järgmisega: "XIV OSA Loetelu kolmandate riikide kohta, millest liikmesriigid lubavad importida mett (AR) Argentina (AU) Austraalia (BG) Bulgaaria (BR) Brasiilia (CA) Kanada (CL) Tšiili (CU) Kuuba (CY) Küpros (CZ) Tšehhi Vabariik (EE) Eesti (GT) Guatemala (HR) Horvaatia (HU) Ungari (IL) Iisrael (IN) India (LT) Leedu (MT) Malta (MX) Mehhiko (MD) Moldova (NI) Nicaragua (NZ) Uus-Meremaa (NO) Norra [1] (PL) Poola (RO) Rumeenia (SI) Sloveenia (SK) Slovakkia (SM) San Marino [2] (SV) El Slavador (TR) Türgi (TZ) Tansaania (US) Ameerika Ühendriigid (UY) Uruguay (VN) Vietnam (ZM) Sambia" [1] Tunnustatud vastavalt EFTA järelevalveameti 4. detsembri 1996. aasta otsusele nr 223/96/COL. [2] Tunnustatud vastavalt EÜ ja San Marino koostöökomitee 28. juuni 1994. aasta otsusele nr 1/94. --------------------------------------------------